Up-540/02
Datum: 2004-03-18T00:00:00.000+01:00
ecli: ECLI:SI:USRS:2004:Up.540.02
vrsta: posamični akt
zadeva: ustavna pritožba
objavljeno: Neobjavljeno | 18.03.2004
dokument: US23201
akt: Ustavna pritožba A. A. zoper sodbo Višjega delovnega in socialnega sodišča št. Pdp 1755/2000 z dne 23. 5. 2002 v zvezi s sodbo Delovnega sodišča v Mariboru, Oddelka v Murski Soboti, št. Pd 4/98 z dne 2. 2. 2000

Ustavna pritožba A. A. zoper odločbe Ministrstva za notranje zadeve šifra 0433-13-P-14695 z dne 14. 1. 2000, šifra 0433-12- 127/1199-97 z dne 1. 3. 2000, šifra 0433-1-14695 z dne 16. 3. 2000, šifra 0431-4-127/378-2000 z dne 20. 4. 2000 in dopisa Ministrstva za notranje zadeve, Policijske uprave Murska Sobota, šifra 0433-7-P-14695 z dne 24. 9. 1999
resitev: zavrženje
izrek: Ustavna pritožba A. A. zoper sodbo Višjega delovnega in socialnega sodišča št. Pdp 1755/2000 z dne 23. 5. 2002 v zvezi s sodbo Delovnega sodišča v Mariboru, Oddelka v Murski Soboti, št. Pd 4/98 z dne 2. 2. 2000 se zavrže.

Ustavna pritožba A. A. zoper odločbe Ministrstva za notranje zadeve šifra 0433-13-P-14695 z dne 14. 1. 2000, šifra 0433-12- 127/1199-97 z dne 1. 3. 2000, šifra 0433-1-14695 z dne 16. 3. 2000, šifra 0431-4-127/378-2000 z dne 20. 4. 2000 in dopisa Ministrstva za notranje zadeve, Policijske uprave Murska Sobota, šifra 0433-7-P-14695 z dne 24. 9. 1999 se zavrže.
stavek: Ustavna pritožba se zavrže, če niso izčrpana pravna sredstva (redna, izredna), oziroma če izpodbijani akt ni posamičen akt po 50. členu ZUstS.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 50.1, 55.1, 55.1.2, Zakon o Ustavnem sodišču [ZUstS]
datum_vloge: 2002-09-02T22:00:00.000Z
datum_odlocitve: 2004-03-17T23:00:00.000Z

# Up-540/02 - 9

18. 3. 2004

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 26. februarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

## Ustavna pritožba A. A. zoper sodbo Višjega delovnega in socialnega sodišča št. Pdp 1755/2000 z dne 23. 5. 2002 v zvezi s sodbo Delovnega sodišča v Mariboru, Oddelka v Murski Soboti, št. Pd 4/98 z dne 2. 2. 2000 se zavrže.

## Ustavna pritožba A. A. zoper odločbe Ministrstva za notranje zadeve šifra 0433-13-P-14695 z dne 14. 1. 2000, šifra 0433-12- 127/1199-97 z dne 1. 3. 2000, šifra 0433-1-14695 z dne 16. 3. 2000, šifra 0431-4-127/378-2000 z dne 20. 4. 2000 in dopisa Ministrstva za notranje zadeve, Policijske uprave Murska Sobota, šifra 0433-7-P-14695 z dne 24. 9. 1999 se zavrže.

# OBRAZLOŽITEV

## A.

Pritožnik je vložil ustavno pritožbo zoper sodni odločbi ter odločbe in dopis Ministrstva za notranje zadeve (v nadaljevanju MNZ), navedenih v izreku.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Pritožnik izpodbija posamični akt, zoper katerega glede na veljavno zakonsko ureditev niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. V obravnavani zadevi bi pritožnik zoper sodbo Višjega delovnega in socialnega sodišča št. Pdp 1755/2000 po določbi 21. člena Zakona o delovnih in socialnih sodiščih (Uradni list RS, št. 19/94 - v nadaljevanju ZDSS) v zvezi s 25. členom ZDSS glede na predmet spora (razporeditev na drugo delovno mesto) lahko vložil revizijo. Pred izčrpanjem tega pravnega sredstva ustavna pritožba ni dopustna. Ker pritožnik ni izkazal, da bi izčrpal pravna sredstva, je Ustavno sodišče ustavno pritožbo v tem delu zavrglo.

Pritožnik z ustavno pritožbo izpodbija tudi odločbe MNZ. Zoper te odločbe ni izčrpal niti rednih pravnih sredstev (sodno varstvo pred pristojnim delovnim sodiščem) in za obravnavanje tega dela ustavne pritožbe niso izpolnjene procesne predpostavke. Zato je bilo potrebno ustavno pritožbo tudi v tem delu zavreči.

Pritožnik nadalje izpodbija še dopis MNZ z dne 24. 9. 1999.

Ker izpodbijani akt ni posamičen akt po 50. členu ZUstS, s katerim bi bilo odločeno o kakšni pritožnikovi pravici ali obveznosti, je ustavna pritožba zoper ta akt nedopustna. Zato jo je Ustavno sodišče tudi v tem delu zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena in prvega odstavka 55. člena v zvezi s prvim odstavkom 50. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan